LidanRubinov/Halacha-QA huggingface dataset:
שאלה: ההדלקת גנרטור בשבת בעת קור: בעקבות אירועי השלג האחרון, עלתה שאלה ביישובנו. החיבור לחשמל ביישובנו נותק, אך יש לנו גנרטור שיכול לספק חשמל לכל בתי היישוב. ביישוב שלנו שורר קור עז בחורף, ישנן זוגות צעירים רבים עם תינוקות זעירים. האם במצב כזה יש היתר להדליק גנרטור?
תשובה: קשה לי למצוא היתר להפעיל גנרטור בשבת. מפני שלפני החלטה על הפעלת גנרטור צריך לעשות הכל כדי למנוע חילול שבת. עקרונית אפשר שכל המשפחה תשאר כל היום בבית מכוסים יחד בשמיכות וכד  בכל מקרה אם יש מישהו שיכול לקבוע, זהו רק הרב של היישוב שיודע לזהות אם יש פיקוח נפש.
שאלה: ננחלות: לרב למדתי בכיתה שכשהיתה מלכות יהודה על עמ"י היתה סוג של הפליה כל השבטים היו משלמים מיסים למלך(עבדות) חוץ משבט יהודה כי הוא שבט המלוכה מתוך כך התעוררה בי השאלה מה יקרה כשתבוא הגאולה בעז"ה ולכל שבט יהיה את הנחלה שלו וכל אחד יכיר בשבט שלו הרי גם ככה אנחנו מחולקים לעדות ונוצרות סטיגמות וכו אז למה שלא פשוט נחיה במעורב???
תשובה: שבט יהודה התגייס הרבה יותר לצבא של דוד ושל שלמה ולכן הקלו עליו במסים. עיין על כך מאמר זו היתה מדיניות של דוד ושל שלמה. לא ענין מהותי שצריך לחזור בימי המשיח. החלוקה לשבטים לא צריכה להפריד, להיפך, כל שבט מבטא משהו מיוחד ומעשיר את היחד הישראלי. כמו בית משותף שמתגוררים בו שכנים מעדות שונות - זה יכול להיות רקע למריבות ושנאות, באותה מידה גם בסיס לחיים יפים ועשירים. כל שכן מכל עדה מביא לאחרים מאכלים טעימים, סיפורים מענינים וכד
שאלה: צצניעות לבנים - האם אנחנו לא צריכים לעסוק בפנימיות שלנו?: קראיתי באתר שלכם מאמרים, סיפורים ושו"תים מאוד יפים שמסבירים כמה הצניעות היא בעצם מידה ותכונה שנועדה כדי להסיט את תשומת הלב מהחיצוניות אל הפנימיות ולהתרכז בה, ויכול להיות מצב שבו אישה תתלבש על פי כל כללי הצניעות אבל מצד האמת תהיה לא צנועה. אז למה אין הלכות צניעות לבנים? אנחנו לא צריכים שיתעסקו בפנימיות שלנו? אין לנו נשמה, מידות ואישיות להציע?!
תשובה: יישר כח על השאלה החשובה. שאלת 3 שאלות, ואני אנסה לענות על כל שאלה בנפרד לגבי הלכות צניעות לבנים - בודאי שיש הלכות צניעות, אבל הם בכיוון השני. כמו שהאשה מצווה להתרכז בפנימיות שלה, כך הבן מצווה להתרכז בפנימיות של האשה. ריכוז כזה יכול להשמר רק אם שומרים על צניעות המחשבה ועל צניעות הראיה. הגבר צריך לזכור שהגוף של האשה, עם כל יופיו, אינו העיקר ואדרבה, הוא מסיט את תשומת הלב מהעיקר. לגבי העיסוק בפנימיות - אין ספק שצריך שיתעסקו בפנימיות שלכם. הנקודה היא, שמטבע העולם שבנות מתעסקות הרבה פחות בחיצוניות של הבנים מאשר להפך, וגם באופן טבעי, בנים משקיעים בחיצוניות שלהם הרבה פחות מבנות. לגבי הנשמה והמידות שיש להציע -אין שום ספק שיש נשמה ומידות להציע- והדרך לעשות זאת, היא בדיוק על ידי זה ששומרים בתחומים השונים על יחס נכון בין איש לאשה, יחד מכבד ואנושי, ולא יחס שקשור לגוף של האשה או רצון לעשות רושם על האשה וכיוצא בזה ברכה והצלחה טוביה tsbias1 gmail.com
שאלה: ככמה שאלות: לרב שרלו, אני סוג של בעל תשובה טירון. יש לי כמה שאלת בנושאים שונים: 1. הייתה תקופה בחיי שחקרתי אודות שתי השיטות הכלכליות-חברתיות העיקריות - קפיטליזם וסוציאליזם. קראתי מהמקורות (קרל מרקס וכו ) וגם עמדות מימינו. ועם כל ההשוואות והדעות לכאן ולכאן, אינני יודע - מה התורה אומרת על כל זה? האם המקורות מדריכים אותנו או רומזים לנו על האופן שבו עלינו לנהל את כלכלת המדינה והחברה? אם מחר העולם הדתי לוקח את המושכות ומנהיג את המדינה - האם יש לנו אמירה מהבחינה הזו? 2. האם אפשר ללמוד תניא עם בחורה (שאני יוצא איתה) לבד (שנינו שומרי נגיעה)? 3. אני מכיר (עדיין ברמה מצומצמת יחסית) את שיטת הבחינות של הרב ברויאר. התחלתי ללמוד אותה קצת. בתחילת ההכרות שלי עם השיטה נפגשתי במאמר ביקורת על השיטה מאת אלחנן שילה: "התגלות אלהית בטקסט אנושי". אני שואל במידה ואתה מכיר את המאמר (אינני מבקש שתקרא בשבילי): האם יש התייחסות להנ"ל? (בכל זאת, לא מדובר בחוקר מהאוניברסיטה שבא להתנגח מתוך אג נדה, אלא מישהו "משלנו", אני מניח מתוך כוונות טובות, מתוך כוונה לברר ולשדרג). 4. בזמן האחרון מאוד מעניין אותי חזון המרכבה של יחזקאל - לנסות להבין אולי קצת, ממש על הקצה, מה היה שם? משמעויות של הדמויות שם. ומתישהו אני שואל את עצמי גם האם יש בכלל טעם לחקור, או שאולי החזון הזה היא נבואה המולבשת ע"י עולמו הפנימי של יחזקאל (כמו מתוך חלום)? ובכלל בנבואות "תיאטרליות" המשלבות סמלים - עד כמה יש מקום לקחת בחשבון גם את האישיות של הנביא? על הסבלנות
תשובה: ראשית, ברוך הבא. השאלות בהן אתה עוסק הן כבדות משקל. א. קשת הדעות בדבר מדיניותה הכלכלית של תורת ישראל נעה בין הקביעה שאין מדיניות כזו כלל, ושהתורה מאפשרת לחברה לבחור באיזו מדיניות שהיא רוצה, ובלבד שתקויימנה גבולות הגיזרה של ההלכה בנושאים שונים (ריבית, אונאה וכדו ), ובין הקביעה שיש מדיניות חד משמעית של ההלכה. הנושא ארוך ומורכב. כמאמר המבטא את אחת העמדות ובוחן גם את האחרות אני מציע את כאמור. זו אחת העמדות, ודרך מאמר זה תוכל להיכנס לנושא בכללו. ב. למה שיהיה אסור ללמוד תניא עם בחורה? ג. ישנו ספר שלם המגן על עמדות הרב ברויאר. ראה: ד. השאלה שלך על מעשה מרכבה היא שאלת רבת רבדים. היא עוסקת בשאלה מהו היחס בין דבר ד  ובין נבואת הנביא (התייחסתי לזה בקיצור בהערה 177 של ספרי "יראה ללבב")  היא עוסקת בתכנים של מעשה מרכבה שמאוד כדאי ללמוד אותם  והיא עוסקת בשאלת התמונה של מעשה מרכבה, שלצערי איני מבין בזה דבר. נראה לי כי כדאי לך ללכת בשלוש המסלולים האלה.
שאלה: תתיקון ציצית שנקרעה אחת מכנפותיה: בגד ציצית שנקרע חור אחד באחת הכנפות ויצאה ממנו הציצית בשלמות, יכול לתפור את הקרע ואח"כ לפרום ולקשור ציצית מחדש באותו הנקב, למרות ששאר הציציות עדיין קיימות,ואין בזה משום תעשה ולא מן העשוי?
תשובה: נכון. בדיוק כפי שכתוב בשאלה: לפרום את החוטים ולקבוע אותם מחדש.
שאלה: ששאלות משיעור שו"ת: הרב אנחנו בנות כיתה ב בבית ספר נועם אליהו בנתיבות. רצינו מאוד לשאול את הרב 2 שאלות חשובות: א. מדוע יוסף לא הודיע לאבא שלו יעקב שהוא חי? ב. למה ד לא ברא את התינוקות כשהם כבר יודעים לדבר? כיתה ב בנות.
תשובה: בנות חביבות, א. כשאנחנו לומדים תורה אנחנו מנסים לפרש קודם כל את מה שמסופר בתורה. קשה לנו מאוד לדעת לפרש את מה שלא כתוב בתורה. לא כתוב בתורה למה יוסף לא הודיע לאביו, יעקב אבינו, כי הוא חי, ולכן מאוד קשה לנו לדעת. אני יכול להציע שתי אפשרויות: אפשרות ראשונה היא שיוסף הצדיק חשב בטעות כי גם אבא שלו היה במזימת המכירה. הרי הוא לא יודע שהאחים הם אלה שהחליטו למכור אותו  הוא יודע שאבא שלו שלח אותו לאחים, ו.הוא נמכר   אולי אבא היה קשור בזה? אולי הוא גם רצה "למכור" אותי, שהרי הוא גער בי על החלומות? זאת אפשרות אחת  ב. אפשרות שניה היא שיוסף ידע שאבא שלו לא היה במכירה. אולם הוא הבין שחייבים להגשים את החלומות שהוא חלם, וחלק מהחלום הוא שכולם יבואו להשתחוות לו. בגלל החלום, הוא לא פעל, והמתין לראות כיצד הקב"ה יגשים את החלום. הוא לא התערב, ובין השאר בגלל זה לא גילה לאביו. ג. ואולי לכן יש הצעה טובה יותר? ד. בריאת התינוקות: באמת מיוחד הוא בן האדם, מכל הברואים האחרים. כל הברואים האחרים מסוגלים לעמוד מהר על הרגליים, להתחיל לתקשר, להתחיל לחיות (אתן מכירות את המילים של השיר "פיל פילון."   הוא קם די מהר, לא?)  אולם האדם נולד חסר אונים, לא מסוגל לאכול בלי שיניקו אותו  לא מסוגל ללכת  כלום. נראה לי כי בכך הקב"ה מלמד אותו על מה שמיוחד בבני אדם: הם צריכים להתאמץ, ללמוד, לבנות את עצמם, לבחור בדברים הטובים, ולאט לאט להיות אנשים טובים שבונים את עצמם. לכן, בהתחלה אנחנו לא יודעים לדבר, ואנחנו לומדים לדבר לאט לאט, ודרך זה גם לומדים שצריך לחשוב (בניגוד לחיות) גם על מה מדברים, ואיך מדברים, ואיך לא פוגעים בחברים. יישר כוח
שאלה: ההגר- פרשת חיי שרה: כבוד הרב כתוב בתורה בראשית פרק כה ) פרשת חיי שרה) (א) ויסף אברהם ויקח אשה ושמה קטורה: רש"י בראשית פרשת חיי שרה פרק כה פסוק א (א) קטורה - זו הגר, ונקראת קטורה על שם שנאים מעשיה כקטרת ושקשרה פתחה שלא נזדווגה לאדם מיום שפרשה מאברהם: נשאלת שאלה, למה כמאת ואין שום דבר על אגר? הרי אישה זו הולכת אחרי בנה לאחר שמגרשים אותו, למרות שיכלה להיות עם אברהם. היא זוכה שאברהם ימות ויחי חיים שקטים אחרי מותה של שרה. הרי אין שום דבר על חיים משותפים עם אגר. סימן שחיים היו שקטים עד מותו. למה אגר לא זוכה לשום דגש או תאור בתורה? או שכן? אפשר לקבל קצת יותר פרטים. מראש, תהילה
תשובה: תהילה, קשה לנו לפרש דברים שהתורה לא כותבת. אנחנו מנסים ללמוד תורה ממה שהתורה כן כותבת עליו, אולם השאלה שלך אינה עוסקת במה שהיא כן כותבת, אלא במה שהתורה החליטה לא לספר עליו. לפיכך, כל מה שנאמר יהיה די קלוש, כי אין לנו כלים לענות על השאלה הזו. אני יכול רק לשער: המטרה של התורה היא לעסוק בתולדות השראת השכינה בעם ישראל. על כן, היא לא עוסקת באריכות לא בהגר, לא בלוט, לא בעשו, לא בישמעאל. היא מציינת כמה דברים על תולדותיהם   ועוזבת אותם. זו כנראה הסיבה שהיא לא מרחיבה גם בהגר. האם זה נראה לך?
שאלה: ייציאה לחו ל:, אני בחור מתחזק חוזר בתשובה ורציתי לשאול בעניין יציאה לחול. יש לי חבר שעובד במזרח אירופה כבר שנתיים והוא מתכנן חופשת סקי בזמן הקרוב, רציתי לדעת אם זה ר לטוס אליו לנפוש בסקי ואם כן באיזה דרך אני יטוס ויחזור בדיוק כמו שהייתי ללא כל חטא או עוון בחול. אשמח לקבל ממך הכוונה ברורה ומעשית לחופשה בחול
תשובה: יש בנושא זה דעות שונות בין רבנים. לדעתי אין איסור לצאת לחופשה קצרה בחוץ לארץ. מדובר בחופשה קצובה בזמן, שראוי שהיא תהיה פחות משלושים יום, ולשוב לארץ בשמחה.
שאלה: אאישה לשאת דבר תורה בבית הכנסת: כבוד הרב קראתי פסק לאחרונה מתלמיד חכם מובהק האוסר באופן מוחלט לאישה לשאת דבר תורה במשך כל התפילה ומציע לשואל לחפס בית כנסת אחר. וברצוני לשאול: ברור שיש מקום לאסור לאישה לשאת דבר תורה במשך התפילה. ובכל זאת, לי הקטן נראה שלאותו בית כנסת שבו מתפלל השואל, יש על מי לסמוך. שהרי במסכת מגילה כג עמ א תנו רבנן הכל עולין למניין שבעה ואפילו קטן ואפילו אישה אבל אמרו חכמים אישה לא תקרא בתורה מפני כבוד הצבור. משמע שאין איסור אחר במה שתעלה לבימה. ובשו"ת מהר"ם מרוטנברג ד:קח כתב "שבעיר שכולה כהנים, כהן קורא פעמיים ושוב יקראו נשים. אמרו חכמים לא תקרא אישה בתורה מפני כבוד הצבור היכא דלא אפשר ידחה כבוד הצבור מפני פגם הכהנים הקוראים שלא יאמרו בני גרושות הם." ונראה שאם היה אסור לאישה להיות בבימה, לא היה מתיר. ולפי רוב ככל המפרשים והפוסקים, כבוד הצבור אינו קשור לצניעות אלא שנראה שאין מספיק גברים היודעים לקרוא בתורה ולכן העלו אישה. ונראה שענייני עזרת גברים ועזרת נשים בבית הכנסת, דהיינו מקדש המעט שלנו, נלמד מבית המקדש. ובקידושין דף נב אמר רבי יהודה אישה בעזרה מניין. ולמרות שלכאורה רש"י מפרש שאין לאישה להיכנס לעזרה שלא לצורך, בנדון דידן יש לומר שדבר תורה נחשב לצורך. ואף אם נאמר שאין צורך שדווקא אישה תישא דבר תורה, הרי בתוספות הרא"ש כתב שאשה נכנסת לעזרת ישראל אפילו שלא לצורך: "פר"ת כלומר להתקדש אבל פעמים שנכנסת כגון סוטה ונזירה לעניין תנופה כדתנן בפ"ק ותנן בפ כל הפסולין שהשחיטה כשרה בנשים. ואפילו שלא לצורך אין איסור אם נכנסת דתנן במס כלים עזרת כהנים מקודשת שאין ישראל נכנסין שם אלא בשעת צרכיהן לסמיכה ושחיטה ולא קתני עזרת ישראל מקודשת מעזרת נשים שאין נשים נכנסות שם אלא לצורך אלמא דליכא איסורא." אי לכך, נראה שלבית כנסת הנותנת לאישה לשאת דבר תורה במשך התפילה, יש על מה לסמוך שלא כמו אותו תלמיד חכם מובהק. ברצוני לשאול אם אני צודק שאין צורך שאדם המתפלל בבית כנסת בו אישה נושאת דבר תורה לחפש בית כנסת אחר. בכבוד רב צ אק דוידסון
תשובה: אכן אמירת אישה דבר תורה בבית הכנסת זו שאלה כבדת משקל בדורנו. נראה לענ"ד, שהגדר ההלכתי כאן הוא לא מרכז הסוגיה. כפי שציינת נכון, באופן הלכתי פורמלי היה מקום להתיר זאת מראיות שונות. על אף שיש גם מספר ראיות מהתלמוד ומהפוסקים לאסור זאת, אך לא בזה ברצוני לעסוק, משום שזה לא עיקר הסוגיה. עיקר העניין בנושא זה הוא המסר החברתי, והשדר המסתמן מכך. האם אנו שואפים לשוויון בין גברים ונשים בתחום זה? האם יש בכך שאיפה לקדושת ייתר או חלילה לדברים אחרים? חשוב שנדע, שהגבול הדק בין התנועה הקונסרבטיבית לאורתודוקסית יכול להיעלם בקלות רבה, אם לא נדע לעמוד עליו. קצב התמורות והשינויים בשנים האחרונות בכל התחומים רץ באופן מסחרר. וגם בתחום ההלכתי ישנה תנועה רבה, אך היא חייבת להיעשות באופן יציב ומבורר, ולא מתוך מירוץ חסר רסן. מכיוון שלתת לאישה לשאת דרשה בבית הכנסת בפני גברים זה דבר שלא היה נהוג בקהילות ישראל במאות שנים האחרונות, וראו בכך חוסר צניעות, גם בדורנו אין פשוט כלל וכלל להתיר זאת. נראה לי שאותו רב שהורה ליהודי לעזוב בית כנסת שבו אישה נושאת דרשה אמר כן משום שחשש שיש בכך סימן של רפורמה שאיננה בגבול הקונצנזוס ההלכתי בימינו, אך לא משום שטען שאסור לשמוע דבר תורה מאישה ברמת ההלכתית. מתוך תפילה שנזכה להקשיב לצורכי הדור, ולהיות נאמנים לתורתנו הקדושה ולמסורת עם ישראל מדורי דורות, ולכוון עצמנו לעשות רצונו של ה, רבה הלל מרצבך
שאלה: ממכירת יבול לנכרי: הרב, לאחי יש מטע זיתים. השנה הוא מסר את יבול המטע לגוי (ערבי ישראלי). הגוי הסיק את המטע ועשה שמן מהזיתים. בתמורה מסר לאחי חצי מכמות השמן. שאלתי - מה דינו של השמן - האם אפשר להשתמש בשמן? האם השמן דורש הפרשת מעשרות? האם צריכים לעשות פעולות מיוחדות על מנת להשתמש בשמן? מראש, שלמה
תשובה: וברכת ד  אני מבין שהעובדות כדלהלן: 1. הקרקע היא של אחיך. 2. אחיך בעל העצים. 3. אחיך גידל את העצים ונתן לגוי רק את זכות המסיק ועשיית השמן. 4. כתמורה כספית קיבל מחצית מהשמן. שמן זה חייב במעשרות מדרבנן, כל הפרטים של ההפרשה כולל נתינת מעשר ראשון ללוי, מכיוון שאין הפירות של הגוי אלא כאריס ופועל של יהודי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בברית מילה: הבעל בן לאב יהודי ואם לא יהודיה, מעולם לא התגייר, האישה יהודיה, בקרוב יוולד להם בן. מה לגבי ברית המילה לבן? האם האב הלא יהודי חייב במצוות מילת בנו היהודי?
תשובה: בשל העובדה שהילד יהודי - הוא זכאי להיכנס בבריתו של אברהם אבינו, ויש למול אותו כדין. בוודאי שלא האב חייב במילתו. בית דין הוא אביהם של הילדים האלה.
שאלה: ההצעת נישואין: אני והחברה שלי יוצאים כבר 7 חודשים ביחד ושנינו בני 25 ו-27. יש לי התלבטות די גדולה לגבי העיתוי המתאים כדי להציע לחברה שלי נישואין. אני לא יודע מי העיתוי המתאים. אני אשמח לקבל כל עזרה של כבודו.
תשובה: האם אתה יכול להסביר לעצמך מה נקראה "עיתוי מתאים" ומה נקרא עיתוי לא מתאים? אשמח להמשיך את הדיון
שאלה: חחרקים בקוואקר: בררתי שיבולת שועל )( קואקר) ואחרי שכוס אחת נקייה הכנסתי לבלילה של עוגה, מצאתי בעלי חיים שחורי קטנים ( מצאתי 3 ) מה דין הקוואקר? והעוגה?
תשובה: וברכת ד  לא הבנתי את השאלה. האם הכוונה היא שהכנסת כוס אחת של קוואקר וכוס זו הייתה בדוקה, והחרקים נמצאו בנותר בשקית - במקרה זה אנו תולים שבדיקתך הייתה טובה, ולא היו חרקים בקוואקר שבכוס. אולי הכוונה שמצאת בתוך הקוואקר שבעוגה 3 חרקים - אז אין לאכול את העוגה. אם יש הסבר אחר נא לפרט. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בבישול בשבת: למדתי שמותר בשבת להכניס מאכל שאינו מבושל לכלי שלישי, ולערות מכלי שני על מאכל שאינו מבושל. השאלה שלי היא: האם מותר להכניס מאכל שאינו מבושל לכלי, לערות עליו מים מכלי שני, ואחרי כמה זמן, כשהמים קצת מתקררים, לשפוך אותם מהכלי ולשפוך לתוך הכלי מים חמים מכלי שני, ולהמשיך בזה עד שהמאכל יהיה מוכן לאכילה?
תשובה: כן. אין דרך בישול בכך.
שאלה: ככהן וגרושה: אדוני הרב, הייתי נשואה לגוי. לפי מיטב הבנתי על פי ההלכה אני נחשבת "זונה" ואינני יכולה להתחתן עם כהן. האם ישנה אפשרות לעשות משהו בנידון או שזוהי החלטה סופית ולא אוכל להתחתן עם בן זוגי הכהן ברבנות? מראש
תשובה: וברכת ד  אין אפשרות להתיר איסור זה, אלא א"כ יש ספק בכהונה של בן זוגך, דבר זה יכול להעשות רק בבית דין רבני, אין אפשרות לעשות זאת אחרת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בבישולי עכו  ם: שמעתי שיש בעיה לספרדים לאכול חומוס אחלה בהכשר הבד"ץ בגלל בישולי עכו"ם. האם זה נכון? ומה לגבי חברות נוספות? איזה חברה מותר ללא ספק לאכול? האם אפשר לצרף את ההיתר של הרב עובדיה יוסף כשבעלי המפעל הוא יהודי?
תשובה: ממרח חומוס מורכב מגרגירי חומוס ומטחינה. בכל חברות הסלטים הנושאים הכשר מהדרין החומוס מבושל ע"י ישראל. כמעט כל הפוסקים חושבים שלא שייך בטחינה בישול עכו"ם. או בגלל שהוא נאכל חי או בגלל שהוא לא עולה על שולחן מלכים. ולכן לשיטתם אין בעיה, ולכן הרב לנדא מציין ע"ג האריזה: "בישול ישראל". אמנם הגר"מ אליהו זצ"ל סבר שצריך להקפיד על בישול ישראל גם בטחינה. ולכן לשיטתו אין כיום חומוס בארץ שניתן לאוכלו. ויתכן ובעתיד המציאות תשתנה ותהיה טחינה שניתן לאכול אף לשיטתו.
שאלה: חחלום רע על אמא: בחודש חודשיים האחרונים התחילו לי חלומות רעים על אמא שלי. כל מיני חלומות שהיא נרצחת או שקורים לה דברים רעים. אני ואמא שלי בקשר טוב והיא בן אדם טוב ויש לה לב טוב ואנחנו צוחקים וגם כשרבים אני לא מתרחק ממנה ואנחנו משלימים מהר. אני לא יודע מאיפה החלומות האלה באים. ואני מפחד שיקרה לה אחד מהדברים האלה. מה אפשר לעשות? ולמה זה קורה?
תשובה: לך. אני חושב שהחלומות האלה באים מתוך האהבה שלך לאמא שלך, מהדאגה הכנה שאתה דואג לה, ואתה לא רוצה שמשהו לא טוב יקרה לה.
שאלה: אאיך נברא היקום - תשובה לוגית: הרב צוקרמן, אשמח אם אקבל תשובה לוגית לשאלתי. אין יש מאין, עקרון זה נכון לכל דבר שאנו מכירים בעולם שבו אנו חיים (ואם אני טועה אנא תקן אותי עם הוכחה מדעית בבקשה משום שלא ידועה לי הוכחה כזו וחיפשתי רבות) תינוק, שעון,זרע של עץ,בית וכד, כולם נוצרו יוצרו על-ידי מישהו משהו. ע פ עיקרון זה, לא יכולה להיות התחלה להיווצרות העולם שכן כל דבר נוצר על ידי יוצר שכן אין דבר שנוצר יש מאין. כאדם חילוני ואתאיסט, זו הנקודה שבה אני אומר לעצמי שאין לי שום רעיון לוגי לכיצד נוצר היקום. מבחינתי, אין תשובה כרגע שמקובלת עלי כעובדה (אלא רק השערות מדעיות דתיות) ולכן אני פשוט אומר שאינני יודע מה היה לפני נקודה זו בזמן. כאשר שאלתי אנשים דתיים הם הסכימו איתי על עקרון אין יש מאין אך אמרו שהם מאמינים כי יש בורא לעולם שהוא אינסופי, אין לו יוצר ואין הוא כפוף לחוקי הפיזיקה והלוגיקה שאנו מכירים מעולמנו. קיומו של בורא אינסופי נוגד לחלוטין את העקרונות המוכרים לנו שכן הסכמנו שאין דבר בעולם שנוצר יש מאין ולכן אם אדם מאמין בקיומו של בורא אינסופי לעולם זה אומר למעשה שהוא מקבל דבר על-טבעי אשר איננו מוגבל לעקרון אין יש מאין ומכאן שאותו אדם מפסיק להשתמש בלוגיקה שהתמשנו בה עד כה. אם כך, מדוע יש צורך בהוספת רובד נוסף של בורא לעולם? מדוע לא לייחס את התכונות העל טבעיות הללו לנקודה הסינגולרית שממנה התפתח העולם ע פ הוכחות מדעיות (העולם מתרחב וזו עובדה, לכן לוגי להניח כי העולם מתכווץ אם נחזור אחורה בזמן) או שאפילו אם אדם איננו מאמין בנקודה הסינגולרית, מדוע לא לייחס את התכונות הללו ליקום עצמו (ללא קשר לגודלו ההתחלתי) ולהגיד שהוא היה קיים תמיד ויש לו את כל התכונות המיוחדות ע מ להתפתח ולעבור שינויים עד למצב שבו אנו מכירים היום. על התשובה!
תשובה: לך. אני לא כל כך מבין את ההתפלספות שלך. אני דווקא חושב שיש דבר כזה "בריאת יש מאין", וזה מה שעשה אלוקים בבריאת העולם שלנו. (זאת אומרת, אלוקים היה גם היה לפני בריאת העולם, אבל אינני מגדיר אותו כ"יש" אע"פ שהוא הכי "יש" שיש.) זאת אומרת- אני לא מקבל את האכסיומה שלך, וממילא אני לא צריך להוסיף דבר לתשובה לשאלתך, ואני חושב שדעתי מובנת לחלוטין
שאלה: ממרק בשבת: האם מותר לשים מרק מבושל כל צרכו על הפלטה לפני שבת, כשהוא קר, על מנת שיתחמם במשך הלילה ויהיה חם למחרת בבוקר? כי אם אשים את המרק על הפלטה כשהוא רותח, אז יש חשש סביר שהוא יתבשל יתר על המידה ו או ישרף.
תשובה: מותר להניח בערב שבת
שאלה: ממעשרות: ילד גידל צנוניות קטנטנות בעציץ מקופסת שימורים,לא נקוב,במרפסת מרוצפת.צריך להפריש?איך?
תשובה: מצד העציץ לא אבל אם הוא היה בחוץ תחת כיפת השמים אז יש להפריש בלא ברכה.
שאלה: ממלון מצודת דוד: האם ידוע לכם מה קורה עם האוכל במלון מצודת דוד בירושלים? כנראה היא רבנות ירושלים רגילה - הם לא מקפידים באבקת חלב נכרי? האם ידוע לכם אם השאר ר שם? מאיר
תשובה: מומלץ לשוחח עם המשגיח במקום על בישול עכו"ם חומרי גלם, וכמות הפיקוח. מצ"ב דף שאלות שיסייע לך בשיחה עם המשגיח
שאלה: עעקירת עצי אויב בזמן מלחמה: ברצוני לשאול לגבי איסור עקירת עצי אוייב בזמן מלחמה הכתוב בספר דברים. כיצד איסור זה בא לידי ביטוי בימינו אנו? האם המצב בשטחי יהןדה ושומרון נחשב זמן מלחמה? האם האיסור תקף לגבי עקירת עצים בשטחים פלסטיניים?
תשובה: וברכת ד  מלחמה עושה מדינה, לה יש היתרים, אין מלחמה פרטית. על כן אם המדינה תכריז מלחמה אפשר יהיה לדון על עקירת עצים כאשר באים במצור, אבל לא סתם פעולות נקם וכדו  אין כאן מצור על עיר ולא שייך דין התורה לכאן. מותר לעקור עצים בזמן מלחמה כדי להגן על חיילים אבל זה לא הדיון שהתורה מצווה עליו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: עעקרות הלכתית: בתאריך י"ט בכסלו- 22.11 פורסם טור של קרני אלדד בעיתון "סופהשבוע", בטור שלה היא כתבה על "עקרות הלכתית"- ההחמרה של ר זירא (שבעה נקיים),בדבריה היא כותבת על כך שאחת מכל ארבע נשים עקרות,היא אישה שעקרה משום שהביוץ שלה חל ב"שבעת נקיים" וגם היא כותבת: "יש כאן עוד משהו, שאני מתארת לעצמי שאיננו עומד בראש מעייניהם של רבני הדור (אחרת הם היו מתירים טבילה באופן גורף לאחר שבעה ימים ולא 14 )הליבידו של האישה בשיאו בשבוע שלאחר המחזור, ובשל חומרת ר זירא היא נאלצת למנוע עצמה מבעלה בדיוק אז, בניגוד לטבעה. איבוד ימי התשוקה אלו מידי חודש בחודשו מקרין באופן קשה ביותר על חייהן של נשים רבות, ועל הקשר הזוגי בכללותו. בכך יש מעיין סירוס האישה". ובהמשך הטור שלה היא ממשיכה לעלות שאלות בנוגע להחמרה זו ועל הצורך שחובה לשנות אותה. אני צעירה בת 21, רווקה, בוגרת מדרשה שלמדה את ההלכות הללו בצורה יחסית מעמיקה ואני מבינה את המורכבות בעניין תקנת ר זירא, אך כשקראתי את הדברים שהיא כתבה לא היתה לי תשובה, כי הרי היא מתארת מציאות שכנראה קיימת שאין לה מענה ופתרון בהלכה כיום, מה שגם כנראה זאת מציאות שהיתה פעם. לכן, אני פונה אליכם, בשביל לשאול מה אתם הייתה עונים? ומה בכלל דעתם בנושא בנ"ל? איילה.
תשובה: 1. הנתון בדבר 25  מבוסס על משאל מקרי, ורחוק מלהיות מדעי או אמין. 2. גם הציטוט בדבר "הליבידו של האישה" תמוה. הוא נאמר במקור על ידי אדם ששם לו למטרה לתקוף הלכה זו, וגם על ידו לא נאמר אלא על אחוז מועט של הנשים. בציטוט מדברייך נראה כאילו מדובר על כלל הנשים, משפט שראוי שאוהבי האמת יתרחקו ממנו. 3. בימים אלו אני עמל יחד עם הרב דוד ביגמן על ספר העוסק גם ב"עקרות הלכתית". בספר אנו סורקים את התמונות השונות שיכולות להביא למצב זה, ונותנים מענה הלכתי לכל אחת מגורמי הבעיה. לדעתנו לכ 80-90  מהנשים החוששות מ"עקרות הלכתית" יש תשובה הלכתית פשוטה. 4. אם הבעיה אמיתית - יש לה פתרון. אולם נראה שהנושא העיקרי הוא תקיפת ההלכה. (התשובה ניתנה מהרב בני הולצמן) רבני ורבניות בית הלל עונים לשו"ת גם בפייסבוק -
שאלה: ההלכות שבת: לרב בליל שבת במזג האוויר המקפיא היה קצר מהמזגן אשר הביא לדליקה בבית הזוג וארבעת ילדיהם אשר שהו בבית לא איבדו את התושייה סגרו את החשמל וכיבו את האש אשר יכלה לשרוף את כל הבית עם מוצרי העץ הרבים שהיו בה. שאלתי,האם מותר לכבות את החשמל בשבת ולכבות את האש? האם מדובר בפיקוח נפש או בהלכה אחרת? לתשובתך אודה
תשובה: בשל הסכנות של התפשטות האש התקבלה הלכה כיום שמכבים שריפה בשבת, ובוודאי בתיאור שאתה מתאר, לא רק בגלל שריפת כל הרכוש בבית (שזה לבדו לא הייתה סיבה לכיבוי) כי אם בשל סכנת התפשטות האש למחוזות אחרים. זה נפסק כבר ברמ"א.
שאלה: בבדץ בית יוסף: ברצוני לברר על הכשרות של בד"צ בית יוסף על מה אפשר לסמוך שם ועל מה לא. מה מהדרין וגלאט ומה קצת פחות.
תשובה: איננו יכולים להתייחס באופן פרטני לשאלתך אנו ממליצים להעזר ברשימת המומלצים המפורסמת באתר מצ"ב קישור
שאלה: ככשפים וסיאנס: : 1.אדם שרוצה ללכת למופע של קסמים שבו ישנם כל מיני כישופים ואחיזות עיניים האם מותר לו ללכת? 2.לפי דעת ההלכה האם סיאנס מזיק לנשמה שמועלת?וכן האם זה מזיק לאדם עצמו? מראש אשמח לתשובה מהירה
תשובה: וברכת ד  1. קסמים בימינו שהכל יודעים שזו מהירות וזריזות ידים היו רבים שהקלו, ובייחוד שהקסמים האסורים הם לגבי עתידות, אבל סתם מופעים אין מקור ברור לאיסור. אבל בודאי שיש בזה גדר של יושבי קרקסאות. 2. אין להתעסק עם זה כלל, אדם צריך להיות תמים וללכת בדרך הישרה, כל יציאה מהדרך היא מזיקה ומסוכנת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טטבילה-טהרה: לרב אני סובלת תכופות מפצעי גוף "ציסטות" "פרונקל" שהן פצעים שפירים. יש שלוש אפשרויות לפצעים אלו להעלם או שהם נפתחים מעצמם ואז למעשה יש פצע שמתכסה בהמשך בגלד ונסגר או שיש צורך בטיפול כירוגי שמסתיים באותו אופן או אפילו בתפרים או שהם נעלמים לבד(לא שכיח) במקרה כזה תמיד זה יחזור באותו מקום. אני סובלת מהם המון זמן ולמעשה כל הזמן יש לי לפחות אחד פתוח או סגור או מכוסה בגלד או שילוב של האופציות שהזכרתי. ברצוני לדעת האם במקרה כזה יש בעיה לטבול כי למעשה אין מצב שאין לי פצע בגוף. אשמח להדרכת הרב.
תשובה: וברכת ד  יש פצעים שהם בבית הסתרים ואפשר להקל לגבי טבילה. אני מבין שיש לך גם בעיות בהפסק טהרה ובדיקות, אבל זה פתיר. אם הפצע הוא גלוי יש לראות כל פעם, ולקבל הדרכה בד"כ הפצעים הללו אם אין עליהם שכבה מוגלתית ממש אפשר לטבול איתם, אבל זה צריך מראית עין. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בברית נדחית: בשעה טובה נולדו לנו נכדים תאומים (בן ובת) בשבוע 30 להריון ובמשקל 1300גרם. לאחר חודש וחצי בפגיה הם שוחררו הביתה,עדיין במעקב הדוק,מחוברים למוניטור דופק ונשימה. משקלו של הבן מתקרב לשני קילו וחצי,והרופא אמר שהוא יכול לעשות ברית. שאלתי היא האם עלינו להזדרז ולקיים את הברית מוקדם ככל האפשר,או שעדיף להמתין עד שיתחזק מעט ולפחות יפחתו המעקבים והדיקות הרפואיות (שבוע הבא הוא צריך בדיקת אולטראסאונד ראש ובדיקת אורטופד מיוחדת).
תשובה: וברכות להולדת הנכדים. מבחינה הלכתית תינוק שהיה חולה צריך שבוע להחלמה לפני שעושים הברית. אבל אם היה קטן במשקל - ניתן לעשות הברית- כאשר הגיע למשקל ולגודל המתאים. בנידון שאלתכם יש לשאול את הרופא המוהל - הוא אמור להיות הסמכות הקובעת. אם לדעתו הברית אפשרית - לא צריך לדחות.